CELEX: 32006D0704
Language: el
Date: 2006-10-20 00:00:00
Title: 2006/704/ΕΚ: Απόφαση της Επιτροπής, της 20ής Οκτωβρίου 2006 , σχετικά με τη δημοσίευση με περιορισμούς των στοιχείων του προτύπου EN 848-3:1999 Ασφάλεια των μηχανών για την κατεργασία του ξύλου — Μηχανές εκγλυφής μιας όψης με περιστρεφόμενο εργαλείο — Μέρος 3: Δράπανα και φρέζες χειριζόμενα με Η/Υ σύμφωνα με την οδηγία 98/37/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2006) 4901]   (Κείμενο που παρουσιάζει ενδιαφέρον για τον ΕΟΧ)

21.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 291/35
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Οκτωβρίου 2006
   σχετικά με τη δημοσίευση με περιορισμούς των στοιχείων του προτύπου EN 848-3:1999 «Ασφάλεια των μηχανών για την κατεργασία του ξύλου — Μηχανές εκγλυφής μιας όψης με περιστρεφόμενο εργαλείο — Μέρος 3: Δράπανα και φρέζες χειριζόμενα με Η/Υ» σύμφωνα με την οδηγία 98/37/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2006) 4901]
   (Κείμενο που παρουσιάζει ενδιαφέρον για τον ΕΟΧ)
   (2006/704/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/37/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την προσέγγιση των νομοθεσιών των κρατών μελών σχετικά με τις μηχανές (1), και ιδίως το άρθρο 6 παράγραφος 1,
   τη γνώμη της μόνιμης επιτροπής που συστάθηκε βάσει του άρθρου 5 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων σχετικά με τις υπηρεσίες της κοινωνίας της πληροφορίας (2),
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο, που αποτελεί μεταφορά εναρμονισμένου προτύπου του οποίου τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις ασφάλειας και υγείας όπως ορίζονται στο παράρτημα Ι της οδηγίας 98/37/ΕΚ, η μηχανή που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις.
            
         
               (2)
            
            
               Τα στοιχεία του προτύπου EN 848-3:1999 που αφορούν την ασφάλεια των μηχανών για την κατεργασία του ξύλου, που εκδόθηκε από την Ευρωπαϊκή Επιτροπή Τυποποίησης (CEN) την 1η Ιουλίου του 1999, έχουν δημοσιευτεί στην Επίσημη Εφημερίδα της Ευρωπαϊκής Ένωσης
                   (3).
            
         
               (3)
            
            
               Ύστερα από επίσημη ένσταση που κοινοποίησε η Σουηδία, η Επιτροπή αποφάσισε με την απόφαση 2002/1002/ΕΚ (4) να μην αποσύρει τα στοιχεία του προτύπου EN 848-3:1999 από την Επίσημη Εφημερίδα της Ευρωπαϊκής Ένωσης. Επομένως, το πρότυπο EN 848-3:1999 συνέχιζε να αποτελεί τεκμήριο συμμόρφωσης προς τις βασικές απαιτήσεις ασφάλειας που ορίζονται στην οδηγία 98/37/ΕΚ.
            
         
               (4)
            
            
               Όσον αφορά την επίσημη ένσταση που κοινοποίησε η Σουηδία, η Επιτροπή ανέθεσε στην Ευρωπαϊκή Επιτροπή Τυποποίησης (CEN) να τροποποιήσει το πρότυπο EN 848-3:1999 έως την 1η Ιανουαρίου 2005, ώστε να δοθεί ιδιαίτερη προσοχή στον κίνδυνο εκτόξευσης τεμαχίων και στην εγκατάσταση προστατευτικών στοιχείων ώστε να παρέχεται μεγαλύτερη προστασία.
            
         
               (5)
            
            
               Σύμφωνα με το άρθρο 6 παράγραφος 1 της οδηγίας 98/37/ΕΚ, στις 28 Ιουλίου 2005, η Γερμανία κοινοποίησε επίσημη ένσταση κατά του προτύπου EN 848-3:1999.
            
         
               (6)
            
            
               Η Επιτροπή, αφού εξέτασε το πρότυπο EN 848-3:1999, διαπίστωσε ότι δεν ανταποκρίνεται στις βασικές απαιτήσεις υγείας και ασφάλειας 1.1.2 α) (Αρχές ενσωμάτωσης της ασφάλειας), 1.3.2 (Κίνδυνος θραύσης κατά τη διάρκεια της λειτουργίας), 1.3.3 (Κίνδυνοι από την πτώση και τις εκτοξεύσεις αντικειμένων) και 1.4.1 (Γενικές απαιτήσεις για τους προφυλακτήρες και τα συστήματα προστασίας) του παραρτήματος Ι της οδηγίας 98/37/ΕΚ. Οι προδιαγραφές του προτύπου EN 848-3:1999 που ορίζονται στη ρήτρα 5.2.7.1.2 β), παράγραφοι 1 έως 6 και αφορούν τα χαρακτηριστικά και την επιλογή των υλικών για προστατευτικά παραπετάσματα, ιδίως παραπετάσματα από λωρίδες, δεν επαρκούν για να αποτρέψουν την προβλεπόμενη εκτόξευση τμημάτων εργαλείων.
            
         
               (7)
            
            
               Η CEN δεν έχει ακόμη τροποποιήσει το πρότυπο EN 848-3:1999, όπως της ζητήθηκε με την εντολή τυποποίησης αριθ. 311 σε σχέση με την οδηγία 98/37/ΕΚ.
            
         
               (8)
            
            
               Επομένως, ενόσω εκκρεμεί η τροποποίηση του προτύπου EN 848-3:1999, για λόγους ασφάλειας και ασφάλειας δικαίου, η δημοσίευση στην Επίσημη Εφημερίδα της Ευρωπαϊκής Ένωσης των στοιχείων του προτύπου EN 848-3:1999 πρέπει να συνοδεύεται από κατάλληλη προειδοποίηση. Τα κράτη μέλη πρέπει να προσθέσουν την ίδια προειδοποίηση στα εθνικά τους πρότυπα με τα οποία μεταφέρεται το πρότυπο EN 848-3:1999.
            
         
               (9)
            
            
               Ως εκ τούτου, τα στοιχεία του προτύπου EN 848-3:1999 πρέπει να αντικατασταθούν ανάλογα.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η δημοσίευση στην Επίσημη Εφημερίδα της Ευρωπαϊκής Ένωσης των στοιχείων του προτύπου EN 848-3:1999 «Ασφάλεια των μηχανών για την κατεργασία του ξύλου — Μηχανές εκγλυφής μιας όψης με περιστρεφόμενο εργαλείο — Μέρος 3: Δράπανα και φρέζες χειριζόμενα με Η/Υ» αντικαθίσταται από το κείμενο του παραρτήματος.
   Άρθρο 2
   Όταν τα κράτη μέλη, κατ’ εφαρμογή του άρθρου 5 παράγραφος 2 της οδηγίας 98/37/ΕΚ, δημοσιεύουν τα στοιχεία των εθνικών προτύπων που μεταφέρουν το εναρμονισμένο πρότυπο EN 848-3:1999, προσθέτουν στη δημοσίευση αυτή την ίδια προειδοποίηση με εκείνη που προβλέπεται στο παράρτημα της παρούσας απόφασης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Οκτωβρίου 2006.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 207 της 23.7.1998, σ. 1. Οδηγία όπως τροποποιήθηκε με την οδηγία 98/79/ΕΚ (EE L 331 της 7.12.1998, σ. 1).
   
      (2)  ΕΕ L 204 της 21.7.1998, σ. 37. Οδηγία όπως τροποποιήθηκε τελευταία με την πράξη προσχώρησης του 2003.
   
      (3)  ΕΕ C 110 της 15.4.2000, σ. 38.
   
      (4)  ΕΕ L 349 της 24.12.2002, σ. 103.
   
      ΠΑΡΑΡΤΗΜΑ
      
         «(Δημοσίευση τίτλων και στοιχείων εναρμονισμένων προτύπων βάσει της οδηγίας)
         
                     EOT (1)
                     
                  
                  
                     Στοιχεία και τίτλος του εναρμονισμένου προτύπου
                     (και έγγραφο αναφοράς)
                  
                  
                     Πρώτη δημοσίευση στην ΕΕ
                  
                  
                     Στοιχεία του αντικατασταθέντος προτύπου
                  
                  
                     Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                     Σημείωση 1
                  
               
                     CEN
                  
                  
                     EN 848-3:1999
                     Ασφάλεια των μηχανών για την κατεργασία του ξύλου — Μηχανές εκγλυφής μιας όψης με περιστρεφόμενο εργαλείο — Μέρος 3: Δράπανα και φρέζες χειριζόμενα με Η/Υ
                  
                  
                     15.4.2000
                  
                  
                     —
                  
                  
                      
                  
               
                     Προειδοποίηση: Όσον αφορά τα χαρακτηριστικά και την επιλογή των υλικών για προστατευτικά παραπετάσματα, ιδίως παραπετάσματα από λωρίδες, η δημοσίευση αυτή δεν αφορά τις ρήτρες 5.2.7.1.2 β), παράγραφοι 1 έως 6, του παρόντος προτύπου, η εφαρμογή των οποίων δεν αποτελεί τεκμήριο συμμόρφωσης προς τις βασικές απαιτήσεις υγείας και ασφάλειας 1.3.2, 1.3.3 και 1.4.1 του παραρτήματος Ι της οδηγίας 98/37/ΕΚ σε συνδυασμό με τη βασική απαίτηση υγείας και ασφάλειας 1.1.2 α) του εν λόγω παραρτήματος.
                  
               
                     Σημείωση 1
                  
                  
                     Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης, η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.
                  
               
                     Σημείωση 2.1
                  
                  
                     Το νέο (ή τροποποιημένο) πρότυπο έχει το ίδιο πεδίο εφαρμογής με το αντικατασταθέν πρότυπο. Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.
                  
               
                     Σημείωση 3
                  
                  
                     Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, εάν υπάρχουν, και οι νέες ονομάζονται «τροποποίηση». Το αντικατασταθέν πρότυπο (στήλη 3) συνεπώς αποτελείται από το EN CCCCC:YYYY και από τις προηγούμενες τροποποιήσεις του, εάν υπάρχουν, αλλά χωρίς τη νέα ονομαζόμενη «τροποποίηση». Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.
                  
               
                     Σημείωση 4
                  
                  
                     Το τεκμήριο συμμόρφωσης για ένα προϊόν επιτυγχάνεται όταν είναι σύμφωνο με τις απαιτήσεις του Μέρους 1 και του σχετικού Μέρους 2 όταν αυτό το Μέρος 2 συγκαταλέγεται επίσης στην ΕΕ σύμφωνα με την οδηγία 98/37/ΕΚ.
                  
               Σημείωση:
         
                     —
                  
                  
                     Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης, κατάλογος των οποίων περιλαμβάνεται στο παράρτημα της οδηγίας 98/34/ΕΚ (2) του Ευρωπαϊκού Κοινοβουλίου και του Συμβουλίου, όπως τροποποιήθηκε από την οδηγία 98/48/ΕΚ (3).
                  
               
                     —
                  
                  
                     Η δημοσίευση των στοιχείων στην Επίσημη Εφημερίδα της Ευρωπαïκής Ένωσης δεν συνεπάγεται ότι τα εν λόγω πρότυπα είναι διαθέσιμα σε όλες τις κοινοτικές γλώσσες.
                  
               
                     —
                  
                  
                     Ο κατάλογος αυτός αντικαθιστά όλους τους προηγούμενους καταλόγους που έχουν δημοσιευτεί στην Επίσημη Εφημερίδα της Ευρωπαϊκής Ένωσης. Η Επιτροπή εξασφαλίζει την επικαιροποίηση του εν λόγω καταλόγου.
                  
               Περισσότερες πληροφορίες σχετικά με τα εναρμονισμένα πρότυπα υπάρχουν στη διεύθυνση: http://europa.eu.int/comm/enterprise/newapproach/standardization/harmstds/
      
      
         (1)  EOT: Ευρωπαϊκός Οργανισμός Τυποποίησης:
      
                  —
               
               
                  CEN: rue de Stassart 36, B-1050 Brussels, τηλ. (32-2) 550 08 11, φαξ (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brussels, τηλ. (32-2) 519 68 71, φαξ (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, τηλ. (33) 492 94 42 00, φαξ (33) 493 65 47 16 (http://www.etsi.org)
               
            
         (2)  ΕΕ L 204 της 21.7.1998, σ. 37.
      
         (3)  ΕΕ L 217 της 5.8.1998, σ. 18.»